
DR 31.10.2019 17 

 
bentuk teknologi serta kepakaran yang akan digunakan bagi menjayakan usaha 
tersebut? 

■1120 

Tuan Sim Tze Tzin: Terima kasih. Untuk Industri 4.0 kita ingin memodenkan 
sektor pertanian kepada  modern farming dan juga berteknologi tinggi. Salah satu adalah 
dari segi input pertanian iaitu baka dan juga benih dan sebagainya. Ini memerlukan 
research yang bagus dan peruntukan yang diperuntukkan kepada  kerajaan 
kebanyakannya akan melalui research dan juga dari segi penghasilan benih-benih yang 
berkualiti. Jadi itu adalah dua fokus utama research dan juga production dari segi baka 
benih yang berkualiti. 

Dato’ Haji Ahmad Nazlan bin Idris [Jerantut]: Terima kasih Tuan Yang di-
Pertua. Assalamualaikum warahmatullahi wabarakatuh. Saya hendak mengambil 
kesempatan untuk mengalu-alukan Ahli Majlis dan Ahli DUN Keranji, Kampar ke Dewan 
ini... [Tepuk] Tuan Yang di-Pertua, izinkan saya untuk menyampaikan serangkap pantun.  

PRK Tanjong Piai membuka harapan,  
Kepada rakyat semua lapisan, 
Tuan Yang di-Pertua keras bersopan, 
Soalan lapan perlukan penjelasan. 

 

8. Dato' Haji Ahmad Nazlan bin Idris [Jerantut] minta Menteri Pendidikan 
menyatakan, berapakah jumlah sebenar dana yang diperlukan PTPTN bagi membiayai 
pinjaman pendidikan pada setiap tahun dan jumlah pecahan dana yang disalurkan 
kepada pelajar di institusi pendidikan tinggi awam dan swasta. 

 Timbalan Menteri Pendidikan [Puan Teo Nie Ching]: Terima kasih Tuan 
Yang di-Pertua, terima kasih Ahli Yang Berhormat di atas soalan tersebut. Tuan Yang di-
Pertua, untuk makluman Ahli Yang Berhormat secara purata PTPTN perlu menyediakan 
peruntukan sebanyak RM3.7 bilion hingga RM4.3 bilion setahun untuk membiayai 
pinjaman kepada  180 ribu orang peminjam baharu dan juga 420 ribu orang peminjam 
sedia ada. 

Sehingga September 2019, PTPTN telah meluluskan pinjaman berjumlah 
RM72.1 bilion kepada 3.14 juta peminjam sehingga mereka tamat pengajian. Daripada 
jumlah tersebut sebanyak RM36.5 bilion adalah untuk peminjam di institut pendidikan 
tinggi awam (IPTA) dan sebanyak RM35.5 bilion untuk peminjam di institut pendidikan 
tinggi swasta (IPTS). Daripada jumlah keseluruhan tersebut sebanyak RM57.7 bilion 
telah dikeluarkan kepada  peminjam. Sekian, jawapan saya terima kasih. 

Dato’ Haji Ahmad Nazlan bin Idris [Jerantut]: Terima kasih Tuan Yang di-
Pertua, terima kasih Yang Berhormat Timbalan Menteri. Soalan tambahan saya ialah 
apakah mekanisme terbaru pembayaran balik pinjaman PTPTN ini yang telah dikenal 
pasti oleh kementerian hasil daripada sesi konsultasi bersama rakyat? Bilakah 
mekanisme baru tersebut akan diguna pakai? Serta bilakah model baru pinjaman bagi 
menggantikan PTPTN yang dikatakan tidak mampan ini akan dijalankan? Terima kasih 
Tuan Yang di-Pertua. 

Puan Teo Nie Ching: Terima kasih Tuan Yang di-Pertua, terima kasih atas 
soalan tambahan tersebut. Untuk makluman Ahli Yang Berhormat seperti yang telah 
dijelaskan oleh Yang Berhormat Menteri Pendidikan bahawa selepas konsultasi yang 
telah diadakan pada 16 Mei hingga 13 Jun 2019 kita juga telah membentangkan laporan 
tersebut kepada  Jawatankuasa Pengurusan Hutang dan Liabiliti sebanyak dua kali iaitu 
pada 1 Ogos tahun ini dan juga pada 20 Ogos 2019. 

Akan tetapi Kementerian Pendidikan Malaysia (KPM) telah diminta untuk 
mewujudkan satu jawatankuasa untuk membuat kajian yang lebih terperinci bukan 
sahaja terhadap PTPTN tetapi juga tentang pendidikan percuma dan segala isu yang 
berkaitan tentang pengajian tinggi. Oleh sebab itu kita tidak ada satu tempoh masa 
baharu atau mekanisme baharu yang telah diputuskan oleh Jemaah Menteri jadi tidak 
ada satu tarikh baru untuk pelaksanaan dan mekanisme baharu itu juga belum ditentukan 
lagi. Sekian jawapan saya. 

Timbalan Yang di-Pertua [Dato’ Mohd Rashid Hasnon]: Saya jemput Yang 
Berhormat Alor Gajah. Maaf Yang Berhormat Masjid Tanah. 

Datuk Wira Hajah Mas Ermieyati binti Samsudin  [Masjid Tanah]: Terima 
kasih Tuan Yang di-Pertua saya ingin bertanya. Tuan Yang di-Pertua macam mana boleh 
lupa Alor Gajah dan Masjid Tanah kita pergi ke Pakistan bersama-sama. 



bentuk teknologi serta kepakaran yang akan digunakan bagi menjayakan usaha tersebut? #1120 Tuan Sim Tze Tzin: Terima kasih. Untuk Industri 4.0 kita ingin memodenkan sektor pertanian kepada modern farming dan juga berteknologi tinggi. Salah satu adalah dari segi input pertanian iaitu baka dan juga benih dan sebagainya. Ini memerlukan research yang bagus dan peruntukan yang diperuntukkan kepada kerajaan kebanyakannya akan melalui research dan juga dari segi penghasilan benih-benih yang berkualiti. Jadi itu adalah dua fokus utama research dan juga production dari segi baka benih yang berkualiti. Dato' Haji Ahmad Nazlan bin Idris [Jerantut]: Terima kasih Tuan Yang di- Pertua. Assalamualaikum warahmatullahi wabarakatuh. Saya hendak mengambil kesempatan untuk mengalu-alukan Ahli Majlis dan Ahli DUN Keranji, Kampar ke Dewan ini... [Tepuk] Tuan Yang di-Pertua, izinkan saya untuk menyampaikan serangkap pantun. PRK Tanjong Piai membuka harapan, Kepada rakyat semua lapisan, Tuan Yang di-Pertua keras bersopan, Soalan lapan perlukan penjelasan. 8. Dato' Haji Ahmad Nazlan bin Idris [Jerantut] minta Menteri Pendidikan menyatakan, berapakah jumlah sebenar dana yang diperlukan PTPTN bagi membiayai pinjaman pendidikan pada setiap tahun dan jumlah pecahan dana yang disalurkan kepada pelajar di institusi pendidikan tinggi awam dan swasta. Timbalan Menteri Pendidikan [Puan Teo Nie Ching]: Terima kasih Tuan Yang di-Pertua, terima kasih Ahli Yang Berhormat di atas soalan tersebut. Tuan Yang di- Pertua, untuk makluman Ahli Yang Berhormat secara purata PTPTN perlu menyediakan peruntukan sebanyak RM3.7 bilion hingga RM4.3 bilion setahun untuk membiayai pinjaman kepada 180 ribu orang peminjam baharu dan juga 420 ribu orang peminjam sedia ada. Sehingga September 2019, PTPTN telah meluluskan pinjaman berjumlah RM72.1 bilion kepada 3.14 juta peminjam sehingga mereka tamat pengajian. Daripada jumlah tersebut sebanyak RM36.5 bilion adalah untuk peminjam di institut pendidikan tinggi awam (IPTA) dan sebanyak RM35.5 bilion untuk peminjam di institut pendidikan tinggi swasta (IPTS). Daripada jumlah keseluruhan tersebut sebanyak RM57.7 bilion telah dikeluarkan kepada peminjam. Sekian, jawapan saya terima kasih. Dato' Haji Ahmad Nazlan bin Idris [Jerantut]: Terima kasih Tuan Yang di- Pertua, terima kasih Yang Berhormat Timbalan Menteri. Soalan tambahan saya ialah apakah mekanisme terbaru pembayaran balik pinjaman PTPTN ini yang telah dikenal pasti oleh kementerian hasil daripada sesi konsultasi bersama rakyat? Bilakah mekanisme baru tersebut akan diguna pakai? Serta bilakah model baru pinjaman bagi menggantikan PTPTN yang dikatakan tidak mampan ini akan dijalankan? Terima kasih Tuan Yang di-Pertua. Puan Teo Nie Ching: Terima kasih Tuan Yang di-Pertua, terima kasih atas soalan tambahan tersebut. Untuk makluman Ahli Yang Berhormat seperti yang telah dijelaskan oleh Yang Berhormat Menteri Pendidikan bahawa selepas konsultasi yang telah diadakan pada 16 Mei hingga 13 Jun 2019 kita juga telah membentangkan laporan tersebut kepada Jawatankuasa Pengurusan Hutang dan Liabiliti sebanyak dua kali iaitu pada 1 Ogos tahun ini dan juga pada 20 Ogos 2019. Akan tetapi Kementerian Pendidikan Malaysia (KPM) telah diminta untuk mewujudkan satu jawatankuasa untuk membuat kajian yang lebih terperinci bukan sahaja terhadap PTPTN tetapi juga tentang pendidikan percuma dan segala isu yang berkaitan tentang pengajian tinggi. Oleh sebab itu kita tidak ada satu tempoh masa baharu atau mekanisme baharu yang telah diputuskan oleh Jemaah Menteri jadi tidak ada satu tarikh baru untuk pelaksanaan dan mekanisme baharu itu juga belum ditentukan lagi. Sekian jawapan saya. Timbalan Yang di-Pertua [Dato' Mohd Rashid Hasnon]: Saya jemput Yang Berhormat Alor Gajah. Maaf Yang Berhormat Masjid Tanah. Datuk Wira Hajah Mas Ermieyati binti Samsudin [Masjid Tanah]: Terima kasih Tuan Yang di-Pertua saya ingin bertanya. Tuan Yang di-Pertua macam mana boleh lupa Alor Gajah dan Masjid Tanah kita pergi ke Pakistan bersama-sama.